சுட்டும் விழிச்சுடர் தான் - கண்ணம்மா - என் காதலி- பாரதியின் கவிதை  - ஏனைய கவிதைகள்

சுட்டும் விழிச்சுடர் தான் - கண்ணம்மா ! 
     சூரிய சந்திர ரோ ? 
 வட்டக் கரிய விழி, கண்ணம்மா ! 
     வானக் கருமை கொல்லோ ? 
 பட்டுக் கருநீலப் - புடவை 
     பதித்த நல் வயிரம் 
 நட்ட நடு நிசியில் - தெரியும் 
     நக்சத் திரங்க ளடீ ! 
 சோலை மல ரொளியோ - உனது 
     சுந்தரப் புன்னகை தான் ? 
 நீலக் கடலலையே - உனது 
     நெஞ்சி லலைக ளடி ! 
 கோலக் குயி லோசை - உனது 
     குரலி னிமை யடீ ! 
 வாலைக் குமரி யடீ ! - கண்ணம்மா ! 
     மருவக் காதல் கொண்டேன். 
 சாத்திரம் பேசு கிறாய், - கண்ணம்மா ! 
     சாத்திர மேதுக் கடீ ! 
 ஆத்திரங் கொண்டவர்க்கே, - கண்ணம்மா ! 
     சாத்திர முண்டோ டீ ! 
 மூத்தவர் சம்மதியில் - வதுவை 
     முறைகள் பின்பு செய்வோம் ; 
 காதிருப் பேனோ டீ - இது பார் , 
     கன்னத்து முத்த மொன்று ! 
 சுட்டும் விழிச்சுடர் தான் - கண்ணம்மா ! 
     சூரிய சந்திர ரோ ? 
 வட்டக் கரிய விழி, கண்ணம்மா ! 
     வானக் கருமை கொல்லோ ? 
 பட்டுக் கருநீலப் - புடவை 
     பதித்த நல் வயிரம் 
 நட்ட நடு நிசியில் - தெரியும் 
     நக்சத் திரங்க ளடீ ! 
 சோலை மல ரொளியோ - உனது 
     சுந்தரப் புன்னகை தான் ? 
 நீலக் கடலலையே - உனது 
     நெஞ்சி லலைக ளடி ! 
 கோலக் குயி லோசை - உனது 
     குரலி னிமை யடீ ! 
 வாலைக் குமரி யடீ ! - கண்ணம்மா ! 
     மருவக் காதல் கொண்டேன். 
 சாத்திரம் பேசு கிறாய், - கண்ணம்மா ! 
     சாத்திர மேதுக் கடீ ! 
 ஆத்திரங் கொண்டவர்க்கே, - கண்ணம்மா ! 
     சாத்திர முண்டோ டீ ! 
 மூத்தவர் சம்மதியில் - வதுவை 
     முறைகள் பின்பு செய்வோம் ; 
 காதிருப் பேனோ டீ - இது பார் , 
     கன்னத்து முத்த மொன்று !